Ar Varbared : atav o enebiñ ouzh aloubadegoù ar Varbared e vez Arzhur e Kaamelott. Gant an Amzerioù du - an Dark Ages - e klot ar bed diasur-se, pa ne chall ket Roma gourlakaat ken he lezenn nag he urzh. Echu gant ar Pax Romana. Tarzhañ a ra proviñs Britannia en ur steredennad a glannoù, a veuriadoù, a rouantelezhioù bihan a vev e klozarmerzh pe en ur gevreañ evit talañ dan alouberien cherman. E kronikoù Sant Gweltas (VIvet k., marteze kempred gant Arzhur, deuet da Vreizh war-dro 520), Bede an azaouezadus (VIIIvet k.) ha Nennius (IXvet k.) eo meneget anv tri fenn brezel a-bouez e kevreañ ar pennoù all : Vortigern, Ambrosius Aurelius hag Arzhur. Diwar ar chraf-se end-eeun eo savet psikologiezh Arzhur e Kaamelott, ur roue hag a glask lakaat an dud unanet gant un uhelvennad atav.